Otvoritveni koncert Evropskega tedna mobilnosti v Mariboru
2024-09-16 20:00 (Europe/Paris) | Maribor center / Fakulteta za gradbeništvo, prometno inženirstvo in arhitekturo Smetanova ulica 17
Konservatorij za glasbo in balet Maribor vabi na jazz večer!
Organizator koncerta:Fakulteta za gradbeništvo, prometno inženirstvo in arhitekturoSmetanova ulica 17, 2000 Maribor

Povezava do originalnega članka

TACO TUESDAY
2024-09-17 16:00 - 23:00 | Maribor center / Ulica Vita Kraigherje 3; Poslovni center Slavija; 11. nadstropje
Taco popoldan vsak torek na Luftarci
Glasbeno kulinarični dogodek s pridihom Mehike v čarobnem ambientu najvišje terase v mestu!
Pridruži se nam na zeleni oazi z najlepšim razgledom na Maribor, vsak torek od 16. ure naprej!
Uživaj v avtentičnih mehiških tacosih, osvežilnih margaritah in tequilla koktejlih ob ritmih afro in latino house glasbe.
*V primeru slabega vremena se bo dogodek preselil v restavracijo.

Povezava do originalnega članka

Ogled filma Temni pokrov sveta
2024-09-17 19:30 | Maribor center / Maribox
Za boljšo prihodnost: Odprimo oči za podnebne spremembe
Vabljeni na brezplačno projekcijo izjemnega dokumentarnega filma “Temni pokrov sveta” v sklopu Evropskega tedna mobilnosti!
Izjemni letalec, fotograf in okoljevarstvenik Matevž Lenarčič nas v svojem filmu popelje na osupljivo popotovanje po svetu, kjer z ultralahkim letalom zbira dragocene podatke o črnem ogljiku, ki je eden glavnih krivcev za globalno segrevanje.
Od severnega tečaja do Antarktike, film nas seznani z lepotami našega planeta ter hkrati opozarja na nevarnosti, ki jih prinaša onesnaževanje. Skozi Matevževe oči bomo spoznali, kako majhni črni delci vplivajo na naše zdravje in okolje ter kako lahko vsak od nas prispeva k bolj trajnostni prihodnosti.

Povezava do originalnega članka

Festival Maribor: Ponočnjak
2024-09-17 20:00 | Maribor center / Dvorana generala Maistra, Narodni dom Maribor
FESTIVAL MARIBOR 2024
Festival Maribor tudi letos predstavlja novo sinergijo in stvaritev slovenskih ustvarjalcev. Priča bomo praizvedbi »monomuzikala«, komornega muzikala, v katerem kot pripovedovalec in pevec nastopa zgolj protagonist v spremljavi svoje glasbeniške druščine.
Janez Usenik, avtor izvirnega besedila, je o njem zapisal:
»Mesta, v katerih živimo, niso samo naslov. So del nas. Tako kot ljudje imajo namreč tudi mesta svoj značaj, ki so ga dobila skozi zgodovino. In sprehod po mestu je včasih pogovor z njim. Ne sicer zjutraj, ko se nam mudi v službo, ali proti večeru, ko so ulice polne ljudi….«
Tilen Artač, pripovedovalec Mate Bekavac, klarinet Jerica Kozole, Mojca Menoni Sikur, violini Gea Pantner Volfand, viola Martin Sikur, violončelo Janez Krevel, kontrabas Leon Firšt

Povezava do originalnega članka

Zookeepers v Vetrinjcu
2024-09-17 20:00 | Maribor center / Vetrinjc – BarCoda
Zookeepers je energična jazz fusion zasedba, ki vas popelje na potovanje od rocka do funka, jazza do bluesa, Litije do Čateža, ob kateri lahko pozibavate z glavo, če vam je všeč, stojite prekrižanih rok, če vam ni ali pa kašljate, če ste prehlajeni. Spoznate lahko živali kot so Trippin’ Rhino, Alfonso the Spanish Fly, Elephant Terrible in druge njim podobne domače živali, ki jih ima bobnar Miha Recelj okoli svoje zidanice v Šentjerneju. Ker svojega prvenca skupina še ni posnela in izdala, se bodo z veseljem podpisovali na knjige Zgodbe iz karantene, ki jih lahko po koncertu tudi kupite pri basistu Klemnu Krajcu ali pa, če bi denar rajši pametno porabili, pri klaviaturistu Alešu Ogrinu posvojite nosoroga. Vodja zasedbe, kitarist in avtor skladb Gašper Kržmanc, po koncertu ne bo na voljo za “meet and greet”, ker bo zaposlen z vdiranjem v zemljo od sramu.

Povezava do originalnega članka

Maribor SpeakOut Day
2024-09-18 15:00 - 17:00 | Kulturni inkubator
MARIBOR SPEAKOUT DAY
Sreda, 18. september 2024 // 15:00 // Kulturni inkubator
Mladinski kulturni center Maribor (MKC Maribor) vabi na Maribor SpeakOut Day, dogodek, kjer bodo dijaki Srednje gradbene šole in gimnazije Maribor predstavili svoje inovativne ideje in rešitve ter se potegovali za mobilnost v Romunijo. Dogodek, ki bo potekal v okviru projekta EU Innovatory!, bo v sredo 18. septembra 2024, ob 15. uri v Kulturnem inkubatorju .

Dijaki bodo v okviru dogodka predstavili rešitve na različne izzive, pri čemer bodo morali dokazati izvirnost svojih idej, njihovo izvedljivost ter potencialni vpliv na skupnost. Njihove predstavitve bo ocenjevala strokovna žirija, ki bo podelila nagrade trem najboljšim ekipam.

Veselimo se vašega obiska in podpore mladim inovatorjem!

Povezava do originalnega članka

Festival Maribor: Peter in volk
2024-09-18 17:00 | Maribor center / Dvorana generala Maistra, Narodni dom Maribor
FESTIVAL MARIBOR 2024 / Festival Maribor med otroki
Vabljeni na glasbeno pravljico za otroke!
Primerno za vse od 6. leta naprej. Tako spremljevalci kot otroci potrebujejo vstopnico.
Tilen Artač, pripovedovalec Meta Pirc, flavta Monika Babič Trilar, oboa Aljaž Beguš, klarinet Sarah Akif, rog Miha Mitev, fagot Sergej Prokofjev

Povezava do originalnega članka

Stand-up: Tim Andrič, Jerica Perković in Alen Borišek
2024-09-18 20:00 | Maribor center / Smetanova ulica 17, 2000 Maribor
Noč eksplozije smeha
Smetanova “vajba”
Pridružite se nepozabnemu večeru smeha in zabave, kjer bodo na odru nastopili trije vrhunski komiki, ki bodo poskrbeli za obilico dobre volje.
Tim Andrič, ponosni Celjan, čigar humor bi lahko primerjali s celjskim grbom, ocenjenim s tremi zvezdicami, bo s svojo nepredvidljivo duhovitostjo in energijo zagotovo nasmejal občinstvo. Skoraj diplomiran, ljubitelj glasbe in multiinstrumentalist, ki ga pogosto vidimo skače po odru, je pravi mojster za ustvarjanje smeha.
Alen Borišek, mlad oče in mojster črnega humorja, verjame, da so svetle plati življenja smešne že same po sebi, vendar ravno temne in čudaške potrebujejo posebno pozornost komikov. Z edinstvenim pogledom na življenje razkriva njihov skriti komični potencial in jih prikazuje v povsem novi luči.
Perica Jerković, eden najbolj izkušenih stand-up komikov pri nas, letos praznuje 20 let uspešne kariere, v kateri je izvedel že več kot 2000 nastopov po Sloveniji, Balkanu in širše.
Njegove najbolj znane predstave, kot so Rojen v Jugi in Homo Selfiens: Zgodovina selfi butla, ter številni televizijski nastopi so ga utrdili kot enega izmed najbolj prepoznavnih obrazov slovenske komične scene. Sodeloval je tudi v številnih priljubljenih komičnih projektih, kot so Profesor Kuzman mlajši, Brade, Zbogom korona, mi gremo na dopust in Slovenec in pol. Na tokratnem večeru bo skupaj s kolegi poskrbel za nepozabno doživetje, polno smeha, humorja in druženja.
Dogodek je brezplačen!

Povezava do originalnega članka

Mednarodni festival dokumentarnega filma Dokudoc
2024-09-19 00:00 - 2024-09-22 00:00 | Maribor center / Lutkovno gledališče Maribor
Festival dokumentarnega filma v Mariboru
Pridružite se nam na festivalu DOKUDOC v Mariboru in odkrijte fascinanten svet dokumentarnega filma. Ogledali si bomo najnovejše slovenske in tuje dokumentarne filme ter se po projekcijah pogovarjali z avtorji.
Festival je odlična priložnost za vse ljubitelje dokumentarnega filma, da spoznajo nove filme, se povežejo z drugimi in razvijajo prihodnost dokumentarnega filma v Sloveniji.

Povezava do originalnega članka

Potopisno predavanje: Zgodbe o trajnostni mobilnosti
2024-09-19 15:30 - 16:30 | potopisno-predavajne-visit-maribor-pohorje-slovenija-slovenia3
Trajnostna mobilnost ni le trend, ampak nujnost
Iz prve roke: Študentske izkušnje s področja trajnostne mobilnosti v evropskih metropolah.
Vabljeni na zanimivo potopisno predavanje, kjer boste spoznali izkušnje študentov prometnega inženirstva, ki so se odpravili na ekskurzije v Valencijo, Budimpešto in Amsterdam. Študenti vam bodo predstavili svoje doživljaje, spoznanja in ugotovitve o različnih sistemih javnega prevoza, kolesarskih infrastrukturah in drugih rešitvah za trajnostno mobilnost v teh evropskih metropolah.
Kaj vas čaka?

Valencija: Spoznali boste mesto pomaranč, paelle in sodobnih prometnih rešitev. Študenti vam bodo predstavili, kako so se vključili v vsakdanji promet mestnega jedra in kako so doživeli kolesarjenje po osušeni strugi reke Turia.
Budimpešta: Odkrili boste, kako se je madžarska prestolnica prilagodila sodobnim trendom mobilnosti. Študenti vam bodo predstavili svoje izkušnje z uporabo javnega prevoza in kolesarjenja v Budimpešti.
Amsterdam: Podrobneje boste spoznali kolesarsko prestolnico Evrope. Študenti vam bodo predstavili, kako so se seznanili z naprednimi kolesarskimi infrastrukturami in kako so doživeli sejem Intertraffic, eno največjih svetovnih sejmov na področju prometa.

»Ekskurzija v Valenciji je bila kot učilnica prometnega inženirstva, kjer smo se srečali z izjemnimi primeri integracije sodobnih transportnih sistemov in zgodovinskega mestnega tkiva. Nepozabno doživetje.«

Povezava do originalnega članka

Maribor Art Walk 2024
2024-09-20 16:00 - 22:00 | Maribor center / 20+ prizorišč
Eno mesto, neskončno umetniških zgodb
Maribor Art Walk ponovno združuje umetnike in obiskovalce v praznovanju ustvarjalnosti.

Povezava do originalnega članka

Maribor Art Walk v Galeriji Media Nox
2024-09-20 16:00 - 22:00 | Galerija Media Nox
MARIBOR ART WALK
GALERIJA MEDIA NOX: RAZSTAVA (NE)VIDNI
Petek, 20. september 2024 // 16:00-22:00 // Galerija Media Nox
Galerija Media Nox, ki deluje pod okriljem Mladinskega kulturnega centra Maribor (MKC Maribor) se tudi letos pridružuje dogajanju v sklopu dogodka Maribor Art Walk, ki bo na različnih lokacijah v Mariboru potekal v petek, 20. septembra, od 16. do 22. ure.
V Galeriji Media Nox bo v času popoldanskegadogajanja Maribor Art Walk na ogled razstava fotografij (NE)VIDNI, ki je del Festivala fotografije Maribor. Gre za skupinsko razstavo fotografij, na kateri razstavljajo mladi fotografi iz projekta »Canonov program povezovanja generacij« o sprejemanju drugačnosti. Galerija bo tako v petek, 20. septembra, odprta od 16. do 22. ure.

MARIBOR ART WALK
Po lanski prvi izvedbi, Maribor Art Walk tudi letos v enem vznemirljivem septembrskem popoldnevu povezuje več kot 20 prostorov sodobne umetnosti v mestu. Med četrto popoldan in deseto zvečer bodo vsa prizorišča na stežaj odprla svoja vrata, ob tem pa se bo skozi večer odvijal program otvoritev, vodstev, pogovorov in drugih dogodkov. Na številnih prizoriščih bo priložnost tudi za nakup umetnin.
Maribor Art Walk organizirajo ustanovni kreativni partnerji Umetnostna galerija Maribor, Lutkovno gledališče Maribor, Trampolin, Galerija Tkalka in Studio Habitat v sodelovanju z zasebnimi, nevladnimi in javnimi prizorišči v Mariboru.
FESTIVAL FOTOGRAFIJE MARIBOR
Letošnja 9. edicija Festivala fotografije Maribor se bo zvrstila v devetih razstaviščih po Mariboru, med katerimi je tudi naša Galerija Media Nox na Židovskem trgu. Na festivalu bodo sodelovali tako mladi, a kvalitetni, kot tudi že dlje časa uveljavljeni poklicni fotografi_nje umetniki_ce.
Razstavljene fotografske serije se bodo nanašale na izbrani koncept Mrtvega kota, ki bo skozi medij fotografije z gledalci vzpostavil dialog o (ne)zavedanju obstoja zapostavljenih, velikokrat spregledanih tematik in individualističnih ali družbeno-političnih, diskriminatornih problematik, o katerih je potrebno govoriti. Glavni del festivalnega programa s temo Mrtvega kota, bo razširil tudi spremljevalni program fotografskih razstav v dodatnih osmih razstaviščih, ki se na glavni del tematsko ne bo nanašal.
Partnerji Festivala fotografije Maribor: Sinagoga Maribor, Društvo likovnih umetnikov Maribor, Mladinski kulturni center Maribor, GT22, Fotografski muzej Maribor, Pokrajinski muzej Maribor, Knjižnica Maribor, Univerza v Mariboru, Univerzitetna knjižnica Maribor, JSKD – območna enota Maribor, Društvo BlackLight, Društvo zgodovinskih trafik, Literarna hiša Maribor, Narodni dom Maribor, IZUM, NIKON Slovenija

Povezava do originalnega članka

Dan ZAME
2024-09-24 15:30 | dan-zame
Druženje, znanje in navdih
Odkrijte svojo notranjo moč
Vabljeni na Dan ZAME, kjer bomo skupaj raziskovali svet ženskega zdravja in dobrobiti. Skupaj z našimi strokovnjakinjami in navdihujočimi govorniki se bomo naučili, kako bolje poskrbeti za svoje telo in duha.
To je dan, ko se lahko sprostiš, naučiš novih veščin in spoznaš ženske, ki delijo tvoje vrednote.

Povezava do originalnega članka

Delavnica: Glasbena meditacija
2024-09-24 18:00 | Maribor center / Kulturni inkubator, Koroška cesta 18
Glasbena meditacija je namenjena sprostivi in spoznavanju s preprostimi sprostitvenimi tehnikami.
V torek, 24. septembra, bo ob 18. uri v Kulturnem inkubatorju potekala Glasbena meditacija, brezplačna delavnica, ki jo bo vodila umetnostna terapevtka Blažka Garmut. Delavnica je brezplačna, obvezne so predhodne prijave.
Glasbena meditacija je namenjena sprostivi in spoznavanju s preprostimi sprostitvenimi tehnikami. Udeleženci bodo preko dramsko-, likovno- in glasbeno terapevtskih vaj ozaveščali svoj dih in telo, naučili se bodo preprosto dihalno vajo, nato pa se bodo sproščali ob zvokih improvizirane glasbe in vodene vizualizacije.
Namen delavnice je udeležencem predstaviti preproste sprostitvene tehnike, ki jih lahko v stresnih obdobjih izvajajo doma. Ustvarili bomo prijetno zvočno okolje v katerem se bodo umirli, sprostili in se podali na vizualizacijsko potovanje.
Udeleženci naj s seboj prinesejo podlogo ali odejo, lahko tudi vzglavnik, če ga potrebujejo.

Povezava do originalnega članka

Štajerski derbi na ledu
2024-09-24 19:00 - 21:00 | Maribor center / Ledna dvorana Maribor
Hokej se vrača v Maribor! V torek, 24. septembra, bo Ledna dvorana gostila nepozabno hokejsko tekmo, ki je ne smete zamuditi. Podprite Lisjake proti Celju ter doživite pravo hokejsko evforijo! Pridite in postanite del nepozabne športne izkušnje.
Pridružite se nam v torek, ko bo mariborska ledna dvorana postala prizorišče vrhunskega hokejskega spektakla – štajerski derbi! Naši domači hokejisti se bodo spopadli s hokejskim klubom iz Celja, v tekmi polni adrenalina in nepredvidljivih preobratov!
Pridite uživat v izjemni energiji, ki jo bo pričarala množica navijačev, in bodite priča hitrim akcijam in napetim trenutkom, ki vas bodo dvignili na noge.
Dogodek za vso družino: Pripeljite otroke in prijatelje, saj bo dogodek primeren za vse starosti.
Podprite domači klub: Bodite del hokejske zgodbe in podprite naše domače junake na poti do zmage!
Kdaj in kje?
📅 Torek, 24. september 2024
🕒 Začetek ob 19:00
📍 Ledna dvorana Maribor
Na voljo na blagajni pred dvorano ali na spletni strani: www.lisjaki.net.
Več o cenah in tipih vstopnic lahko preberete na spletni strani.
Ne zamudite tega športnega dogodka sezone – postanite del hokejske zgodbe. Naš klub, naš boj, naš Maribor!
Povezava do originalnega članka

14. StopTrik MFF: Uradna selekcija
2024-09-25 00:00 - 2024-09-29 00:00 | Splet
kjerkoli in kadarkoli, splet
14. StopTrik MFF: Uradna selekcija

S ponosom razkrivamo uradno selekcijo 14. mednarodnega filmskega festivala StopTrik. Hvaležni smo vsem, ki ste nam poslali svoje filme. Dejstvo, da se na končni seznam niso uvrstili vsi filmi, ki so pritegnili pozornost naših selektorjev, žalosti vse nas, ki pripravljamo festival. Stop animacija ne zahteva le talenta, temveč tudi predanost in potrpežljivost, zaradi česar spoštujemo in občudujemo vse, ki svoje življenje posvečajo tej edinstveni filmski obliki. Iskrene čestitke vsem, ki so se uvrstili v naš program. Zahvaljujemo se tudi umetnikom, producentom in distributerjem za njihovo zaupanje. Upamo, da bo za publiko, ki bo podelila Veliko nagrado, in za člane študentske žirije v Mariboru in Lodžu izbor tako intelektualno kot umetniško navdihujoč.

Michał Bobrowski, programski direktor, ki izbira filme za sekcije »Stop animacija«, »Boderlands« in »Panorama«, priznava, da se uradna selekcija StopTrik 2024 v primerjavi s preteklimi edicijami zdi manj temačna in pesimistična. To ne pomeni, da so avtorji izbranih del izgubili svoj kritični pogled na obravnavanje najresnejših izzivov sodobnega časa; še vedno se pogosto zatekajo k uporabi ironije in morbidnosti. V skladu z razvojem art-house animacijske scene v zadnjem desetletju so posebej izpostavljeni močni ženski glasovi.
Tekmovalni program Stop animacija predstavlja 25 izjemnih filmov, ki so jih ustvarili priznani animacijski umetniki (med njimi so Izabela Plucińska s filmom Joko, Nina Gantz z Wander to Wonder in Andres Tenusaar z Little Other), kot tudi novinci (poleg študentov iz ustanov, kot sta National Film and Television School (NFTS) in Konrad Wolf, bomo imeli priložnost videti dela t.i. “outsiderjev« iz finske univerze Aalto, slovenske Univerze v Novi Gorici in poljske LAF-WFA Legnica – delavnice talentov).
Letošnje leto širimo in izboljšujemo naš program z novimi značilnostmi uradne selekcije. Estetsko drzni in po naravi eksperimentalni. 13 filmov iz sekcije Borderlands ponovno preizprašuje tradicionalno razumevanje »stop animacije« kot krovnega izraza za ročno tehniko snemanja filmov, kjer se sličico po sličico preoblikuje in manipulira s fotografiranim materialom. Brez da razkrijemo preveč podrobnosti naj omenimo, da bomo z glavno temo 14. StopTrik močno razširili to klasično razumevanje »stop animacije«. V tem duhu sekcija Borderlands predstavlja številna dela, ki izhajajo iz senzibilnosti stop animacije pri ustvarjanju tekstur in plasti ali upodobitvi prostorskosti, vendar tehnično ne ustrezajo konvencionalni definiciji. Razlog za razširitev zanimanja selektorjev v tej kategoriji je povezan z zavedanjem, da se ustvarjalne tehnologije iz dneva v dan spreminjajo in izboljšujejo, in skrajni čas je, da začnemo iskati načine, kako držati korak s hitro spreminjajočo se realnostjo.
Pozdravljamo tudi spremembe v strukturi in kuratorskih vodilih ne-tekmovalnega programa Panorama. Že vrsto let ta izbor prikazuje raznolikost tradicionalne stop animacije skozi zanimive, duhovite in pogosto zelo kratke animacije. Slednje še vedno velja za program Panorama: Široki pogled, ki letos vključuje 17 del. Nov programski sklop, Panorama: Novi čudni, pa vključuje le 6 filmov. Zdi se, da bi dela teh nekaj izbranih avtorjev lahko opisali s fascinantnim literarnim in kulturnim trendom »novi čudni«, ki zajema imaginarije podnebne katastrofe, žanrske mešanice in ustvarjalni pesimizem.
Tri tekmovalne programe Stop animacija za otroke sta izbrali Brina Fekonja in Jelena Dragutinović. Razmeroma kratke projekcije, namenjene trem starostnim skupinam (6–8 let, 9–11 let, 12–14 let), bodo selektoricama omogočile, da mlade gledalce vključita v pogovore o animacijskih tehnikah, uporabljenih filmskih slogih in raznolikih načinih pripovedovanja zgodb. Filmi, ki bodo zagotovo navdušili najmlajše gledalce v Sloveniji in na Poljskem, prihajajo na StopTrik z vseh koncev sveta; prevladujejo animirane otroške produkcije iz Evrope, Azije in Južne Amerike.

Oglejte si seznam izbranih filmov:

Mednarodni tekmovalni program: Stop animacija

Mednarodni tekmovalni program: Borderlands

Mednarodni tekmovalni program: Stop animacija za otroke

Mednarodni netekmovalni program: Panorama

Povezava do originalnega članka

14. StopTrik v Mariboru
2024-09-25 00:00 - 2024-09-29 00:00 | Vetrinjski dvor, LGM, OBRAT, Gustaf
25. – 29. 9. 2024, Vetrinjski dvor, Lutkovno gledališče Maribor, OBRAT, Dvorana Gustaf
14. StopTrik
StopTrik s svojo 14. edicijo v petih dneh pestrega dogajanja in okoli 130 animiranimi filmi slavi stop animacijo in spodbuja refleksijo družbenih, kulturnih ter političnih fenomenov. Tudi letos ponuja širok spekter dogodkov

Mednarodni tekmovalni program, prikazuje 38 animacij, te so v primerjavi s preteklimi leti manj temačne in pesimistične, a še vedno kritične, saj obravnavajo najresnejše izzive sodobnega časa, pri čemer ostajajo in estetsko drzne in po naravi eksperimentalne. Z osredno temo festivala odpiramo razmislek o TRANSHUMANIZMU, zavrtele se bodo tri retrospektive, ki nam dajejo vpogled v realnost, kjer se človeštvo združuje s transformativnimi tehnologijami. Na zaslonu bodo oživeli avtomati, kiborgi, prehodne identitete in utelešene želje in nas spodbudili k soočenju z vprašanji, ki so običajno nevtralizirana, utišana ali tabuizirana. Letošnja edicija festivala se odvija tudi v znamenju solidarnosti s palestinskim ljudstvom, ki že desetletja živi pod okupacijo in apartheidom. Med drugim bomo govorili o položaju palestinske animacije, ki odraža travme in tragedije palestinskega ljudstva ter o oblikah podpore palestinskim ustvarjalkam_cem.

Pred festivalom bo potekala delavnica stop animacije za otroke z Asjo Trost, tekom festivala pa delavnica za tiste, ki se želite spoznati s tehniko stop animacije s Piotrekom Chmielewskim. Profesionalna delavnica Workshot je, kot že nekaj let, nadgrajena in sestavljena iz delavnice kritične pismenosti, oblikovanjem koncepta, pisanjem scenarija in izdelave stop animacije, letošnja mentorica stop animacije je Sofia Carrillo. Tudi letos dopolnjujemo festival z bogatim filmsko-vzgojnim programom za otroke in mlade, krepimo sodelovanje s partnerskimi festivali ter nadaljujemo s trodelnim tekmovalnim programom stop animacij za otroke (16 stop animacij). Vprašanje reprodukcije bogastva in bede v poznem kapitalizmu raziskujemo z razstavo kolektiva Total Refusal, nekaj pozornosti posvečamo zmanjševanju odpadkov v produkcijskem procesu ter gostimo režiserja in civilnega kozmonavta Dragana Živadinova, da nam predstavi petdesetletni gledališki proces Noordung. Seveda tudi letos ne gre brez dogodkov, ko iz prvih rok izvemo podrobnosti iz sveta nastajanja stop animacij. Festivalski večeri seveda ne bodo minili brez zabave, pripravljamo razgiban glasbeni program z vizualno spremljavo ter projekcijo mednarodnega nomadskega mikrofestivala animiranih filmov Shcha 7 sekund in animacijski dvoboj.

Podroben program z opisi posameznih dogodkov sledi kmalu.

Vsi dogodki so brezplačni.

Povezava do originalnega članka

Transmigracija Anime: 14. StopTrik MMF odpira razmislek o transhumanizmu
2024-09-25 00:00 - 2024-09-29 00:00 | Splet
Kjerkoli in kadarkoli, Splet
Transmigracija Anime: 14. StopTrik MMF odpira razmislek o transhumanizmu

Festivali so poleg praznovanja ustvarjalnosti in spontanosti tudi pomembne platforme za razprave o družbenih, kulturnih in političnih spremembah, ki oblikujejo vsakdanje življenje umetnikov in vseh vpetih v polje kulture. Letos vas vabimo, da se nam pridružite na potovanju skozi fascinantno, a hkrati kontroverzno temo razmerja med art-house animacijsko kulturo in transhumanističnimi filozofijami.

V najširšem smislu lahko transhumanizem razumemo kot multidisciplinarni pristop, ki preučuje možnosti izboljšanja človeškega obstoja z uporabo in razvojem naprednih tehnologij. Ta perspektiva nam omogoča vpogled v realnost, kjer se človeštvo združuje s transformativnimi tehnologijami, kot so umetna inteligenca, biotehnologija, kibernetika in podobno. Procesi in posledice teh združitev sprožajo pomembne razprave o naravi zavesti, definiciji pojma »človek« ter o družbenih implikacijah takšnega tehnološkega napredka. V kulturnem kontekstu transhumanizem izvira iz progresivnih žanrov znanstvene fantastike, zlasti kibernetskega punka, kjer se napredne tehnologije pogosto prepletajo z distopičnimi vizijami družbe. V zadnjem času, ko so se številne distopične napovedi dejansko uresničile in postale del naše vsakdanje izkušnje, pa so izzivi, ki jih transhumanizem postavlja, prerasli okvirje znanstvene fantastike. Hitro razvijajoča se tehnologija odpira nove dileme glede definicij pojmov, kot sta »izvirnost«in »avtorstvo,« ter kako z novimi umetniškimi orodji izražamo naše razumevanje konceptov, kot so soodvisnost, pravičnost in identiteta. Stop animacija, ena najbolj tradicionalnih oblik filmskega ustvarjanja, ima prav tako zmožnost obravnavati te aktualne izzive. Njena primorodna narava ne pomeni, da je stop animacija oddaljena ali izolirana od te revolucionarne preobrazbe naše civilizacije. Prav nasprotno, festival StopTrik ponuja odličen prostor, kjer lahko ustvarjalci stop animacij raziščejo svoja občutja, tesnobe in želje, ki jih spremljajo v tem času velikih sprememb.
Retrospektivni program letos zajema tri selekcije, katerih cilj je skozi posamezne projekcije osvetliti proces »izboljšanja« stop animacije, ki je tesno prepleten s tehnološkim razvojem kreativnih orodij in njihovim vplivom na naše zaznavne navade. Program omogoča vpogled v evolucijo stop animacije, ki se je razvila od strogo tehničnega pristopa do navdihujoče palete slogov, poetik in senzibilnosti, ki so tehnološko napredne, a hkrati globoko zakoreninjene v tradicijah kinematografske eksperimentacije. Na zaslonu bodo oživeli avtomati, kiborgi, prehodne identitete in utelešene želje, s čimer bodo gledalce spodbudili k soočenju z vprašanji, ki so običajno nevtralizirana, utišana ali tabuizirana. Uvodna projekcija »Mehanska doba: Revisited« (kuratorja: Olga Bobrowska in Michał Bobrowski, direktorja festivala StopTrik) je retrofuturistična selekcija, ki ponuja vpogled v pretekle vizije prihodnosti. Postavitev zgodovinskih filmov ob bok sodobnejšim produkcijam poskuša zajeti »avro« stop animacije, ki se mora prilagajati novim načinom ustvarjanja, percepcijam in sposobnosti gledalcev, da ohranijo pozornost. Program »Mehki roboti v preoblikovanju,« ki ga je pripravila Anastazja Naumemko (ukrajinska režiserka, ki živi med Dunajem in Varšavo), prikazuje, kako lahko sloge stop animacije nadgradimo in prikažemo v 2D/3D estetiki. Poleg tega ta program raziskuje pomen transhumanizma v čezčloveških čustvih in željah ter preučuje prehodno naravo spolnosti in kognicije. Vabimo vas tudi, da se vključite v kritičen pogovor o vlogi umetne inteligence kot umetniškega orodja v programu »Animacija v dobi AI.« Juergen Hagler, avstrijski akademski raziskovalec, umetnik in kurator na stičišču animacije, iger in medijske umetnosti, bo predstavil tri filme, ustvarjene s pomočjo umetne inteligence, pri čemer bo projekcija spremljana s poglobljenim komentarjem o umetniških in etičnih posledicah tega novega poglavja v zgodovini filma.
Raziskovanje letošnje teme bo zajelo različne oblike in vidike. Tisti, ki vas zanimajo okoljsko naravnane spremembe, ki zmanjšujejo odpadke med produkcijskim procesom v stop animaciji, ne smete zamuditi panela »Lutke v tranzitu.« Tisti, ki bi raje raziskovali vprašanja reprodukcije bogastva in bede v poznem kapitalizmu, pa se morate obvezno udeležiti razstave kolektiva Total Refusal v OBRATu – prostoru umetnosti in participacije. V kontekstu teme transhumanizma bomo na festivalu gostili režiserja in civilnega kozmonavta Dragana Živadinova, ki bo občinstvu predstavili petdesetletni gledališki proces Noordung, ki se je uradno začel 20. aprila leta 1995 ob deseti uri zvečer s premiero, zasnovano na konceptu petih ponovitev, ki se bodo odigrale vsakih 10 let, na isti datum, ob isti uri in z istimi igralci vse do leta 2045. Predstava sebuje proces zamenjave teles igralcev, ki bodo medtem že umrli, z daljinsko vodenimi tehnološkimi substituti.
Do začetka septembra bodo razkrite vse podrobnosti programa festivala.

Povezava do originalnega članka

AVxTrik
2024-09-25 00:00 - 2024-09-29 00:00 | Vetrinjski dvor, dvorana Gustaf
25. – 29. 9. 2024, Vetrinjski dvor, Dvorana Gustaf
AVxTrik
StopTrik s svojo 14. edicijo v petih dneh pestrega dogajanja in več kot 130 animiranimi filmi slavi stop animacijo in spodbuja refleksijo družbenih, kulturnih in političnih fenomenov. Festival ponuja širok nabor dogodkov, tudi letos skrbimo za nepozabne večere, dolge noči in bolj počasna jutra. Vstop prost.

Sreda, 25. 9. 2024, 21.00 •• Samuel Blues x VJ 5237 * Vetrinjski dvor

Petek, 27. 9. 2024, 22.00 •• Čao Portorož x TAC + Spajser * Vetrinjski dvor

Sobota, 28. 9. 2024, 22.00 •• KEZZ x VXVX (AV) * Vetrinjski dvor

Nedelja, 29. 9. 2024, 22.00 •• Woo-D * Dvorana Gustaf

vstop prost

Otvoritven koncert: Samuel Blues x VJ 5237

Samuel Blues
Muzičar, ne kantavtor, mojster grunge blues psihadelije iz okolice Jesenic. Multiinstrumentalist, ki igra kitaro, orglice, klaviature, bas, bobne in ob tem še poje, je na sceni od 2012. V svoji sobi je v tem času sam posnel 13 lo-fi analognih albumov. Bluzerske na te in one načine, slovenske, angleške, instrumentalne, enega ali dva elektronska in enega punk, pa instrumentalno psihadeličnega z elementi surf kitare. Njegova besdila so šaljiva, pikra, močna in iskrena, naključne vsakodnevne epizode ali taki in drugačni problemi naše družbe. Oder vedno polni s svojo močno prezenco in energijo, globokim raskavim glasom in spretnim igranjem kitare (včasih doda tudi kak doma narejen boben). Peljal nas bo v najrazličnejše zvočne krajine na odklop v svet imaginarija močne poetike ter tistega nalezljivega blues ritma.
Samuel Blues je Samo Pivač
VJ 5237
Stella Ivšek je intermedijska umetnica, ki se kot VJ-ka (VJ 5237) že vrsto let pojavlja tako na domačih kot tujih prizoriščih. Njen pristop k VJ-anju temelji na živi vizualizaciji zvoka z generativnimi elementi. Samostojno ter s svojim kolektivom BEAM TEAM se je z vizualno opremo ter avtorskimi A/V instalacijami predstavila že na mnogih domačih in tujih festivalih. Kot vizualna umetnica sodeluje s številnimi društvi in zavodi ter kolaborira z različnimi ustvarjalci in kolektivi na področju glasbene ter medijske produkcije znotraj intermedijske umetnosti.

Petkov koncert: Čao Portorož x TAC + Spajser

Čao Portorož
Nabrita ljubljanjska zasedba, ki združuje podivjano rokenrol držo, grenko sladkost indie rocka ter plesne elektronske zasuke, ki jih narekujejo odločni udarci ritem mašine in nalezljive sintovske linije. Kot kvartet jih poznamo od 2009, od 2022 pa kot trio z novim bobnarjem. V prvih letih svojega delovanja so izdali dva abluma, oba Čao Portorož, leta 2020 pa POP. Od grobih kitar, melodičnih pop kavljev in nadrealističnih besedil do še bolj unikatnih preobratov ter višjih zvočnih standardov in naprej do divje mešanice rock&rolla, sladkega indie rocka z elektronskim posipom in sint linijami. Ne držijo se ustaljenih kalupov in navad ampak v glasbi vseskozi iščejo strast in užitek, kar je temelj, gonilo in cilj. Evforijo dvigujejo z značilnimi, večjezični vokalnimi vzkliki, v njihovi (post)pankovski drži pa je še vedno čuti jugo temperament stare šole.
Čao portorož so: Ivian Kan Mujezinović (kitara, bas, sintetizator, vokal), Gregor Andolšek (kitara, bas, vokal) in Jan Kmet (bobni)
TAC
Grega Tanacek, eden izmed številnih zagnanih VJev, ki že več let skrbi za celostno vizualno dodelanost dogodkov. Vizualni kreator, ki s svojevrstnim stilom mešanja raznoraznih video vsebin, klasični projekcijski format preobrazi v umetniško formo, prilagojeno prostoru in dogodku ter ga znova in znova zapolni s kreativnim mešanjem in prelivanjem kompozicij – gibanjem skozi igro svetlobe. Skrbi za vizualno podobo dogodkov in skozi manipulacijo, svetlobe in premikajočih slik dopolnjuje glasbeni program ter statični prostor spremeni v dinamično, spreminjajočo predstavo slik in barv.
Spajser
V življenju ni vse iz rožic. Sploh ne, sej to vsi vemo. Tudi Spajser. Rožice so vseh vrst in oblik, lahko so male, velike, rastejo na bujnem travniku ali med asfaltno cesto in betonskim robnikom. Ne toliko za nemene herbarija, ampak predvsem za kolekcijo rožic komadov, Spajser zbira in izbira. Pol Peskovnika, en kaufn mehke muzike.
Spajser je Simon Cigula

Sobotni večer: KEZZ x VXVX

KEZZ
Didžejka, producentka in pevka, iz Kikinde (Srbija), ki že nekaj let živi v Ljubljani spretno združuje elektroniko z elementi etno tradicije Balkana. Prvi komad je izdala leta 2014 in od takrat naprej smo jo lahko slišali v mnogih klubih in festivalih po Balkanu in širše, EXIT Dance areni in lani dvakrat celo na Glastonburyu. Izdala je dva EPja in tri albume. Vsestranska glasbenica, tehnošamanka raziskuje najgloblje plasti sveta elektronske glasbe in ga spaja z močnimi ritmi in nalezljivimi večglasji. Sprehaja se med prvinami tranca, ambientala, tech housea, balkanskega etno folka in popa z novimi materiali pa se podaja odločneje v smer techna. V živih nastopih začara s svojim vokalom, ki ga na licu mesta prepričljivo plasti na glasbene podlage valovitih basovskih linij. Z loopi, sintetizatorji, sempli, akustičnimi instrumenti in glasom vabi k plesu in preseneča z nepričakovanimi preobrati.
KEZZ je Tamara Ristić
VXVX
Vita Kolar je multidisciplinarna ustvarjalka, ki deluje na področju vizuala, v statični in dinamični obliki. Ustvarja z interdisciplinarnim pristopom k vizualnim praksam. Njen vizualni set je barvit in živahen. Izraža se v prepletu neštetih abstraktnih form, vzorcev in hitrih flipov barvnega prostora. V set vključuje materiale lastnega raziskovanja, zgodnje ekspirimentalne opuse filmske animacije, elemente dizajna, konceptualne umetnosti in pop kulture. V svojih delih raziskuje interakcije med različnimi mediji in formati, sprejema novo in jih meša s klasičnim, retrospektivo.

Zaključna zabava: DJ Woo-D

DJ Woo-D
Prekaljen DJ in producent, vesten zbiratelj gramofonskih plošč in član kolektiva Tetkine Radosti, ekipe zadolžene za jugonostalgične žurke. Eklektični nabor svakojakih godb vse od funka, šlagerjev, diska, beata, soula, synth popa, novega vala, rocka, obskurne hipijade, izkrivljenih filmskih citatov, pa vse do mehke avantgardne pornografije in deplasiranega ekonomsko propagandnega materiala. Njegovi glasbeni slogi so naravnani v funku/soulu/jazzu, zadnje čase pa posega po 90s acid jazz vinilih. Spreten za gramofoni, sintetizatorji, s samplerji in efekti. Dolgoletni znanec slovenske klubske scene, ki nastopa na odrih številnih barov, klubov in festivalov po vsej Evropi, Rusiji in ZDA.
DJ Woo-D je Igor Večerić

Povezava do originalnega članka

StopTrik AD-HOC LAB. PIN-MOTION s Piotrom Chmielewskim
2024-09-25 16:00 - 2024-09-26 19:00 | javni prostor
25. in 26. 9. 2024 med 16.00 in 19.00, javni prostor Trg revolucije 9
StopTrik AD-HOC LAB. PIN-MOTION s Piotrom Chmielewskim
Med 25. in 26. 9. 2024 bo v okviru Mednarodnega filmskega festivala StopTri potekala potekala kratka, eksperimentalna delavnica stop animacije s Piotrom Chmielewskim.

Letos uvajamo nov profil kratkih in jedrnatih medgeneracijskih delavnic, ki jih vsako leto vodi mednarodno priznani animator. Pripravili bomo strnjeno dvodnevno delavnico, za katero potrebujete le navdušenje nad stop animacijo, telefon (pametni, s kamero) in šest dragocenih ur časa med natrpanim urnikom festivala StopTrik. Po nekaterih teorijah o ustvarjalnosti so najboljše rešitve plod skupine nabritih možganov različne starosti, zato smo se odločili, da sprejmemo udeležence od 10. do 100. leta starosti. Predhodno znanje ni potrebno.

Delavnica bo imela dva dela – eksperimentalnega in še bolj eksperimentalnega. V prvem delu se bomo naučili, kako iz odpadkov (predvsem pločevink gaziranih pijač) izdelati fotokamero, kako z njo fotografirati, kako fotografije razviti v temnici ter jih digitalizirati in urediti na računalniku. Odkrili bomo fascinanten svet pinhole fotografije ter se pogovorili o možnih poteh za nadaljevanje te čudovite pustolovščine. Na koncu bomo poskusili ustvariti stop animacijo z lastnimi pinhole kamerami. V tem delu delavnice bomo razmišljali o vprašanju, zakaj je več ljudi, ki so hodili po Luni, kot tistih, ki so izdelali stop animacijo z lastnimi pinhole kamerami.

Možna je tudi enodnevna udeležba, vendar ste več kot dobrodošli, da ostanete od srede do četrtka, če želite!

Piotr Chmielewski

je avtodidakt stop animacije, ki je svoje znanje in spretnosti usmeril v obravnavo družbenih vprašanj s pomočjo vizualnih materialov. Sodeluje z različnimi nevladnimi organizacijami pri ustvarjanju animacij za njihove kampanje, prve korake kot režiser umetniškega filma pa je naredil z režijo filma Rak (2022), ki je bil zelo dobro sprejet.

Delavnica je brezplačna. Število mest je omejeno. Prijave zbiramo na mojca@filmfactory.si

Delavnico soorganizirata Pekarna Magdalenske mreže in Filmsko društvo Film Factory, financirata pa Slovenski filmski center in Mestna občina Maribor.

Povezava do originalnega članka

Delavnice cianotopije (modrotiska)
2024-09-25 18:00 - 2024-09-27 09:00 | Kulturni inkubator in Mišnica GT22
DELAVNICA
CIANOTIPIJA (MODROTISK)
Od 25. do 27. oktobra // Kulturni inkubator in Mišnica
Mladinski kulturni center Maribor (MKC Maribor) vabi na brezplačno tridnevno delavnico cianotipije oziroma modrotiska, ki jo bosta izvedla mentorja Gregor Salobir in Ema Širec. Delavnica bo potekala od 25. do 27. oktobra v prostorih Kulturnega inkubatorja in Mišnice (GT22).
Razvoj fotografije je s pojavom digitalne fotografije spodrinil analogno fotografijo na stranski tir. Vendar se v zadnjih letih analogna fotografija s svojo prisotnostjo vrača in doživlja svoj preporod in tako ostaja živa, kljub popularnosti digitalne fotografije. Poznavanje in razumevanje analogne fotografije in alternativnih procesov fotografije je deležno ponovnega zanimanja in lahko predstavlja zanimiv način kreativnega izražanja. Cianotipija ali modrotisk je alternativni fotografski postopek, kjer fotografija nastane s pomočjo ultravijolične svetlobe (UV žarkov). Moder ton fotografij je značilen rezultat tega postopka.
Ulice drugega največje mesta v Sloveniji skrivajo zanimive zgodbe, ki čakajo da jih ujamemo. Če te zanima fotografija, analogna fotografija, se rad/a likovno udejstvuješ ali te spremlja strast raziskovanja se nam pridruži na brezplačni 3-dnevni delavnici in sooblikuj skupinsko razstavo, ki bo v Kulturnem inkubatorju . Delavnica cianotipije ti bo dala vsa potrebna znanja, material, strokovno vodenje in še več za uspešno delo.
PROGRAM DELAVNICE:

Рetek, 25. oktober, ob 18. uri @ Kulturni inkubator
Prvi dan delavnice bo posvečen teoriji. Prisluhnili boste predavanju o razvoju cianotipije in uporabe cianotipije v polju umetnosti po predavanju bo sledila teoretična predstavitev postopka
Sobota, 26. oktober, ob 9. uri @ Mišnica GT22
Po uvodnem pozdravu boste skupaj pripravili papir, ki ga bosta pozneje uporabili. Dogovorili se boste o načinu uporabe te tehnike in se podali na sprehod po Mariboru, kjer boste nabrali material in ali ujeli trenutke mestnega vrveža. Po odmoru boste, po mentorstvom, začeli praktično uporabiti pridobljena teoretična znanja. Spoznali boste klasičen način uporabe cianotipije in napredne tehnike kot so mokra cianotipija, toniranje cianotipij in izdelavo in uporabo digitalnih negativov.
Nedelja, 27. oktober, ob 9.uri @ Mišnica GT22
Zadnji delovni dan delavnice bo v celoti namenjen nadaljnjemu prakičnemu delu in uporabi različnih nosilcev kot so različne vrste papirja in blago ter možnost toniranja cianotipij.

Ševilo mest je omejeno na največ osem udeležencev_ek, zato so obvezne predhodne prijave, ki jih zbiramo na spodnji povezavi najkasneje do 7. oktobra 2024 oziroma do zapolnitve prostih mest.

PRIJAVE NA DELAVNICE

O MENTORJIH
GREGOR SALOBIR (1989, Maribor) je leta 2023 magistriral na Fakulteti za gradbeništvo, prometno inženirstvo in arhitekturo v Mariboru (smer prometno inženirstvo). Od leta 2012 je član Fotokluba Maribor, od leta 2015 pa je tudi član kolektiva GT22. Je eden izmed vodij Mišnice, edine prostodostopne fotografske temnice v Mariboru. Od leta 2016 izvaja kratke predstavitve fotografije za osnovnošolce v sklopu Kulturnega dnevnika (Narodni dom Maribor). Leta 2021 je bil mentor za področje fotografije projekta HDLU – umetniki za umetniško izobraževanje 6 (Erasmus +), v okviru katerega so dijaki pod njegovim mentorstvom pripravili skupinsko razstavo črno-belih analognih fotografij V iskanju novega pomena.
Poleg digitalne se posveča tudi analogni fotografiji in alternativnim fotografskim postopkom. Med letoma 2018 in 2022 je bil uradni fotograf festivala Jazz’ma mlade. Bil je uradni fotograf bienalnega mednarodnega festivala neodvisnih uprizoritvenih umetnosti Prestopi (2019, 2021 in 2023). Njegova dela so bila na ogled na več samostojnih in skupinskih razstavah. Njegova najnovejša serija cianotipij Čas modrine je bila junija 2024 premierno predstavljena v prostorih Atrija ZRC SAZU v Ljubljani. Leta 2012 je na fotografskem natečaju Festivala Lent prejel prvo nagrado.
EMA ŠIREC (2001, Maribor) je leta 2024 magistrirala iz fotografije na Royal College of Art v Londonu. Predhodno izobrazbo je pridobila na Akademiji za likovno umetnost in oblikovanje Ljubljana, kjer je diplomirala leta 2023. V zadnjih nekaj letih je bila nagrajena v Tokyu, Budimpešti in Parizu (za fotografije kraljic preobleke). Razstavljala tako v tujini, kot doma. Nedavni projekt (destroy, destroy, destroy) je bil del OFF PRINT festivala v Tate Modern London. Njena dela so objavili v Večeru in Mladini. Kot fotografinja pa deluje za razne inštitucije med drugim MKC Maribor, Škuc, MSRO, Ljubljana Pride, Transakcija …
Ema je del Mišnice, temnice v GT22 kjer občasno izvaja delavnice analogne fotografije. Ukvarja se z dokumentarno fotografijo, analognimi tehnikami in grafiko. Najbolj prepoznavno je predvsem njeno delo z mlajšim valom kraljic preobleke. Na njeno delo močno vpliva odraščanje v Mariboru. Svoje subjekte se trudi prikazati v skladu s tem, kar ji predstavljajo in kot jih v danem trenutku vidi sama. Rada ima pristno in spontano fotografijo, zato ljudi pogosto lovi v nenavadnih ali celo nerodnih situacijah.

Povezava do originalnega članka

Festival migrantskega filma v Mariboru
2024-09-25 20:00 - 2024-09-27 20:00 | 25. – 27. september //
25. – 27. september // IntimniKino.GT22
.
SREDA, 25. SEPTEMBER // 20.00
Rastlinjak / Thermokipio, George Georgakopoulos, Grčija, 2023, igrani film, 18′, slovenski podnapisi
Sali, mladenič albanskega porekla, je opustil šolanje in dela v rastlinjakih. Želi privarčevati dovolj denarja, da bi se lahko vpisal na Juventusovo akademijo. Toda da bi uresničil svoje sanje, mora najprej premagati vrsto ovir v svojem težkem vsakdanjem življenju.
Izjava režiserja: »Rastlinjak je film o odraščanju, ki pripoveduje zgodbo o upornosti, upanju in uresničevanju sanj. S tem filmom sem želel prikazati boj mladega priseljenskega najstnika, ki kljub oviram, s katerimi se sooča, noče opustiti svojih sanj. To je zgodba, ki mi je blizu. Kot nekdo, ki je odraščal v tuji državi, lahko na lastni koži občutim, kako težko je premagovati kulturne razlike in predsodke. Upam, da bo ta film navdihnil tako mlade kot odrasle, da nikoli ne obupajo nad svojimi sanjami, ne glede na to, kako težka je pot pred njimi.«
V gozdu so ljudje / W lesie są ludzie, Szymon Ruczyński, Poljska, 2023, animirani dokumentarni film, 10’, slovenski podnapisi
Osamljen možak šepa po cesti. Mimo pripelje tovornjak z več oboroženimi moškimi. Ujamejo ga in odpeljejo v gozd. Edine priče so ljudje iz bližnje vasi. Od leta 2021 so na poljsko-beloruski meji taki prizori nekaj vsakdanjega.
Napovednik: https://www.youtube.com/watch?v=BAMP4ydosxY
Potniki / Putnici, Mirza Ajnadžić, Bosna in Hercegovina, 2023, dokumentarni film, 23’, slovenski podnapisi
Film o posebnem popotovanju med ustvarjanjem projekta “Glasba v mojem kovčku”, ki je svoje “potnike” za vselej spremenilo. V objektiv so ujete glasbene melodije, a tudi zgodbe, skupne protagonistom filma. Osredotočimo se na glasbenike in predano ekipo mednarodne organizacije Kuma, ko izvajajo delavnice in brišejo meje med ljudmi, ki se na svojih potovanjih znajdejo v Bosni in Hercegovini.
Napovednik: https://www.youtube.com/watch?v=boIPlN30490
Za boljše življenje / Por una vida mejor, Laurie Stührenberg, Nemčija, 2022, dokumentarni film, 28’, slovenski podnapisi
Migrantske delavke, ki živijo v Španiji brez urejenega statusa bivanja, pripovedujejo svoje zgodbe. Govorijo o svojem težkem delu, hrepenenju po družini, boju za preživetje in sanjah o boljšem življenju.
.
ČETRTEK, 26. SEPTEMBER // 20.00
Dom je, kjer sem jaz? / Тэлебудка Док. Дом там, дзе я?, Artsiom Lobach, Belorusija, Poljska, 2022, dokumentarni film, 54′, slovenski podnapisi
Kako ustvarjati, če je vaša država že drugo leto pod hudo represijo in če v sosednji državi poteka vojna? Film prek izkušenj beloruskih ustvarjalcev, ki so doživeli tako eno kot drugo, spregovori o sposobnosti ohranjanja ustvarjalnosti v času političnega preganjanja in bombnih napadov. Ustvarjalci v filmu kljub vsemu še naprej ustvarjajo in navdihujejo druge, s tem pa gradijo Belorusijo zunaj Belorusije.
.
PETEK, 27. SEPTEMBER // 20.00
To jungo življenje / This Jungo Life, David Fedele, Avstralija, 2024, dokumentarni film, 78’, angleški podnapisi
+ pogovor z Davidom Fedelejem, režiserjem filma To jungo življenje, ki ga bo vodila Petra Meterc
Film To jungo življenje je plod sodelovanja režiserja Davida Fedeleja s skupino mladih beguncev in prosilcev za azil iz Sudana in Južnega Sudana, ki živijo in spijo na ulicah Maroka. Sami sebe imenujejo „jungo“ – ime, ki so ga tradicionalno uporabljali sezonski kmetijski delavci iz Sudana, zdaj pa so ga prevzeli tudi begunci, prosilci za azil in migranti na cesti. Večina jih je v Maroko prispela po letu 2020, ko so bili prisiljeni zbežati pred nasiljem in nestabilnostjo v Libiji ter se zaradi trajajoče vojne in konfliktov niso mogli vrniti domov. Film To jungo življenje skuša povedati njihovo zgodbo od znotraj …. nefiltrirano, pristno in brez senzacionalizma.
Napovednik: https://www.youtube.com/watch?v=zT09PvOq4oQ

Povezava do originalnega članka

Festival Najstarejše trte 2024
2024-09-26 00:00 - 2024-09-29 00:00 | fst_2022_svecana_trgatev_hisa_stare_trte_dogodki_maribor_pohorje_slovenija_slovenia_klemen_golob-2
Festival Najstarejše trte je vinski, kulinarični in kulturni poklon 450-letni Guinnessovi rekorderki, najstarejši trti na svetu.

Povezava do originalnega članka

Umetniška razstava »Celo mesto je oder«
2024-09-26 00:00 - 2024-10-01 00:00 | Maribor center / Ulica škofa Maksimilijana Držečnika
Maribor, mesto sredi zelenih gričev in ob reki Dravi, je poln življenja in energije. S svojo raznoliko kulturno-umetniško sceno privablja ljudi iz vsega sveta.
Ali ste se kdaj vprašali, kaj vse se dogaja na ulicah Maribora, med hišami in v parkih? V mestu, kjer se prepletajo stoletja zgodovine in utripa sodobnost, kjer se srečujejo različni svetovi in kulture, je vsak kotiček potencialni oder.
Nina Kurnik nas s svojo razstavo “Celo mesto je oder” vabi na raziskovanje tega edinstvenega odra, kjer vsak dan nastaja nova zgodba, da pogledamo na naše mesto z novimi očmi in odkrijemo njegovo živost.
Ilustracija • Nina Kurnik
Koncept razstave • Zavod za turizem Maribor
Oblikovanje razstave • Nina Kurnik
Avtorji Fotografij:

Klemen Golob
Blaž Črnič
Toni Konrad / fluher.si
Nina Kurnik
Marko Pigac
Jernej Borovinšek
Dejan Bulut
Jure Banfi
Boštjan Lah

Pridite se prepričati, da je cel Maribor oder, kjer se vsak dan odvija nova predstava.

Povezava do originalnega članka

Grozdje malo drugače: Gin iz štajerske jurke
2024-09-26 12:00 - 2024-09-29 00:00 | Maribor center
Degustacijski paket: gin&tonic + cocktail – z razgledom!
V mestu najstarejše trte nastaja tudi PARSON Grapy – prvi gin na svetu iz štajerske jurke!
Tokrat vas popeljemo v ‘dom Parson gina’ – bar in restavracijo LUFT z najlepšim razgledom na Maribor, kjer vas v okviru Festivala Najstarejše trte čaka degustacijski paket:

1 x Parson Grapy gin & tonic – prefect serve z XXL kocko ledu
1 x cocktail ‘Strawberry Fields’ sestavljen iz Parson Grapy gina, domačega teranovega likerja, Pampelle aperitiva z okusom jagod, Limone in jajčnega beljaka

Cena paketa:

14,90€ / os.
Vrhunski razgled – gratis!😉

Na voljo je tudi gin shop, kjer lahko steklenico Parson Grapy gina kupite po ekskluzivni ceni 29,90€.
***
Več o PARSON GRAPY GINU
Prvi premium gin na svetu iz aromatičnega štajerskega grozdja jurka.
Grappy se rad izgubi v naravi, od koder tudi črpa ljubezen. Lep sončen dan v vinogradu in sanjarjenje v družbi sorodne duše sta bila pobuda za najbolj domiselno idejo: najbolj sladki, ročno nabrani grozdi, popolno zmešani z malce brina, koriandra in citrusnih sadežev v steklenici prefinjenega Parson premium gina. Ustvarjen za najslajše trenutke. Raziskujte ljubezen, v njej uživajte in jo delite.
Pridelano v Sloveniji.
Več na spletni strani.

Povezava do originalnega članka

Kokic, iger & Queer Hangout
2024-09-26 17:00 - 20:00 | Kulturni inkubator
Ekipa Maribor skozi rožnata očala vabi na Družabni večer, ki bo v četrtek, 26. 9. 2024, ob 17.00, v prostorih Kulturnem inkubatorju (Koroška cesta 18).
Na druženju bosta na voljo tudi dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
Vzporedno z delavnico bo potekalo druženje Kokic in iger, kjer ne bo, kot že pove naslov dogodka, manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i

Povezava do originalnega članka

[DELAVNICA] Jaz in drevo
2024-09-26 18:00 - 21:00 | Kulturni inkubator
DELAVNICA
JAZ IN DREVO
Četrtek, 26. september 2024 // 18:00-21:00 // Kulturni inkubator
Mladinski kulturni center Maribor (MKC Maribor) v sodelovanju z Evo Nađ iz društva Artforest pripravlja delavnico spoznavanja botaničnih in zdravilnih lastnosti dreves. Delavnica je brezplačna, v Kulturnem inkubatorju bo potekala v četrtek, 26.septembra, ob 18. uri.
Si pripravljen_a odkriti skrivnosti dreves in hkrati bolje spoznati sebe? Na delavnici bomo spoznavali botanične in zdravilne lastnosti izbranih dreves, spoznalii njihove organe ter iskali vzporednice med naravo in svojim življenjem. Pridruži se nam in poglobi svojo povezanost z naravo na povsem nov način.
Delavnico bo izvedla Eva Nađ, ki ustvarja pod imenom Artforest.
Delavnica je brezplačna, so pa zaradi lažjega delovnega procesa obvezne predhodne prijave, ki jih zbiramo na elektronskem naslovu lina.valant.sicanovic@mkc.si. Prijave zbiramo do torka, 24. septembra 2024 oziroma do zapolnitve prostih mest. Delavnico bomo izvedli, če bo nanjo prijavljenih najmanj pet udeležencev.

Delavnica bo potekala v sklopu javnega razpisa za izvedbo delavnic v Kulturnem inkubatroju 2024. Izvedbo programa finančno omogoča Mestna občina Maribor.

Povezava do originalnega članka

PEČEN: Blendor Sefaj
2024-09-26 19:00 | KGB 5 Vojašniški trg Maribor, Upravna enota Maribor, 2000 Slovenia
O DOGODKU—Datum: Četrtek, 26.09.2024Pričetek: 19:00 in 21:00 (ponovitev)Trajanje: 1h30Cena: 18€ (predprodaja), 20€ (dan dogodka)—
PEČEN: večer komedije, kjer se ne šparamo!
V Klubu KGB bomo otvorili sezono stand-up komedije s posebnim večerom: t.i. “roast comedy” večer, kjer bodo nastopajoči komiki brez dlake na jeziku “spekli” gosta večera (ki jim prav gotovo ne bo ostal dolžan!).
Na prvem “PEČEN” večeru bomo, tako kot se spodobi, “spekli” lokalca Blendorja Sefaj, komika, podjetnika in nove “gazde” v Klubu KGB.
Za dobro grilanje pa bodo poskrbeli:
– roast mojster Gašper Bergant,– radijska osebnost Bor Greiner,– komik Aljaž Poredoš,– komik David Gorinšek.
Karte so na voljo na tej povezavi: https://olaii.com/event/5343/pecen-blendor-sefaj?ref=6WNFVEN

Dom je, kjer sem jaz?
2024-09-26 20:00 | IntimniOder.GT22
